《灵和殿前蜀柳》
宋代·马之纯

此柳栽从蜀郡移，宫中诸柳不能垂。
只缘草木根灵异，非是乾坤雨露私。
轻似行云清似水，软于吹絮细于丝。
风流可爱如何比，最是风生月上时。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。